CELEX: 62014TN0320
Language: lv
Date: 2014-05-05 00:00:00
Title: Lieta T-320/14: Prasība, kas celta 2014. gada 5. maijā  – Sephora /ITSB – Mayfield Trading  (Divu vertikālu līniju attēls)

7.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 212/38
            
         Prasība, kas celta 2014. gada 5. maijā – Sephora/ITSB – Mayfield Trading (Divu vertikālu līniju attēls)
   (Lieta T-320/14)
   2014/C 212/50
   Valoda, kādā sagatavots prasības pieteikums – franču
   
      Lietas dalībnieki
   
   
      Prasītāja: Sephora (Boulogne Billancourt, Francija) (pārstāvis – H. Delabarre, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Mayfield Trading Ltd (Lasvegasa, Amerikas Savienotās Valstis)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja Apelāciju ceturtās padomes 2014. gada 24. februāra lēmumu lietā R 1577/2013–4;
            
         
               —
            
            
               apmierināt iebildumus un noraidīt Kopienas preču zīmes Nr. 1 0 2 14  773 reģistrācijas pieteikumu, ko 2011. gada 24. augustā iesniegusi sabiedrība Mayfield Trading Ltd attiecībā uz precēm, kas ietilpst 3. klasē: “Parfimērijas izstrādājumi; epilācijas vasks; ēteriskās eļļas; ziepes; kosmētiskie līdzekļi; kosmētiskie krēmi; maki ar kosmētiskajiem līdzekļiem; epilācijas (līdzekļi); depilācijas ūdens; depilācijas gēls; kapilārie losjoni; zobu pastas”, un pakalpojumiem, kas ietilpst 35. klasē: “Ziepju tirdzniecība; parfimērijas līdzekļi; krēmi; ēteriskās eļļas; kosmētiskas līdzekļi; vaski epilācijas veikšanai; depilācijas ūdens; depilācijas gēls un citas preces un palīglīdzekļi”, un 44. klasē: “Higiēnas un skaistumkopšanas pakalpojumi cilvēkiem vai dzīvniekiem; epilācijas pakalpojumi un skaistumkopšanas procedūras”;
            
         
               —
            
            
               piespriest ITSB atlīdzināt tiesāšanās izdevumus, tostarp tos, kas radušies procesā ITSB Apelāciju padomē.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: Mayfield Trading Ltd
   
   
      Attiecīgā Kopienas preču zīme: grafiska preču zīme, kas attēlo divas vertikālas līnijas, attiecībā uz precēm un pakalpojumiem, kas ietilpst 3., 35. un 44. klasē – Kopienas preču zīmes reģistrācijas pieteikums Nr. 1 0 2 14  773
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: valsts un starptautiska grafiska preču zīme, kas attēlo vertikālu līniju, attiecībā uz precēm, kas ietilpst 3. klasē
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 75. panta un 8. panta 1. punkta b) apakšpunkta pārkāpums